ÚRAD VLÁDY SLOVENSKEJ REPUBLIKY
                  sekcia vládnej legislatívy

  Na rokovanie vlády SR
  dňa 10. januára 2002
  K materiálu č. 8359/2001
  K bodu č. 3

S T A N O V I S K O
k návrhu ústavného zákona o bezpečnosti štátu v čase vojny, vojnového stavu, výnimočného stavu a núdzového stavu
_____________________________________________________________

 
I
Návrh ústavného zákona o bezpečnosti štátu v čase vojny, vojnového stavu, výnimočného stavu a núdzového stavu na rokovanie vlády Slovenskej repub-liky predkladá minister obrany J. Stank.

II
Vypracovanie ústavného zákona o bezpečnosti Slovenskej republiky vy-plynulo z „Doplnku legislatívnych úloh k Plánu legislatívnych úloh vlády Slo-venskej republiky na rok 2001, ktoré vyplynuli z novely Ústavy Slovenskej re-publiky schválenej 23. februára 2001“; doplnok  vláda schválila 19. apríla 2001 uznesením č. 342. Návrh ústavného zákona bol predložený pôvodne pod názvom podľa tohto doplnku, pričom návrh vychádzal s legislatívneho zámeru ústavného zákona o bezpečnosti, ktorý schválila vláda  28. septembra 1999. Legislatívna rada vlády Slovenskej republiky návrh ústavného zákona prerokovala 9. októbra 2001 a odporučila návrh dopracovať podľa jej pripomienok a odporúčaní a vzhľa-dom na to, že ide o návrh ústavného zákona, predložiť návrh opätovne na jej rokovanie.
V nadväznosti na tieto pripomienky, predovšetkým s dôrazom na nevy-hnutnosť dôsledného uplatňovania čl. 51 ods. 2 a čl. 102 ods. 3 Ústavy Slovenskej republiky, bol upravený nielen obsah, ale aj názov návrhu ústavného zákona. 
Ústavným zákonom sa o.i. určujú základné ciele Slovenskej republiky (čl. 1 ods. 1), základné úlohy verejnej moci (čl. 1 ods. 2) a základná zásada činnosti ústavných orgánov (čl. 1 ods. 3), a to najmä vo vzťahu k predmetu úpravy vychá-dzajúcemu z čl. 51 ods. 2 a čl. 102 ods. 3 Ústavy Slovenskej republiky. V čl. 2 návrhu ústavného zákona sa ustanovujú podmienky vypovedania vojny a uvá-dzajú základné práva a slobody, ktoré možno obmedziť v čase vojny a vyme-dzujú pravidlá na ich obmedzenie. Obdobne sú riešené aj ostatné situácie -voj-nový stav (čl. 3), výnimočný stav ( čl. 4) a núdzový stav (čl. 5). Do čl. 10 návrhu sa sústreďujú spoločné ustanovenia týkajúce sa ostatných ustanovení navrhova-ného ústavného zákona.
Návrh zákona bol podľa predkladacej správy 13. marca 2001 schválený Radou obrany štátu (podľa všeobecnej časti dôvodovej správy 12. marca 2001). 
Legislatívna rada vlády Slovenskej republiky prerokovala dopracovaný návrh ústavného zákona o bezpečnosti štátu v čase vojny, vojnového stavu, vý-nimočného stavu a núdzového stavu 4. decembra 2001 s tým, že do návrhu od-poručila zapracovať ešte pripomienky, ktoré pri dopracúvaní neboli dostatočne premietnuté a na rokovanie vlády predložiť návrh ústavného zákona v novom dopracovanom znení.
 
III
Sekcia vládnej legislatívy Úradu vlády Slovenskej republiky konštatuje, že do predloženého dopracovaného znenia návrhu ústavného zákona o bezpeč-nosti štátu v čase vojny, vojnového stavu, výnimočného stavu a núdzového stavu predkladateľ zapracoval 33 pripomienok legislatívnej rady. Vzhľadom na uve-dené odporúča vláde návrh ústavného zákona v predloženom znení  s c h v á l i ť s tým, že do vládneho návrhu ústavného zákona je potrebné zapracovať ešte tieto upresňujúce pripomienky:
 
v čl. 8 - v odseku 7 začiatok druhej vety formulačne upraviť takto: „Ak vláda uznesenie neschváli alebo ak zruší uznesenie ...“,
 
v čl. 9 - v odseku 4 slová „zástupca hasičského a záchranného zboru“ nahradiť v súlade s § 4 ods. 4 v spojení s § 1 ods. 1 zákona č. 315/2001 Z.z. o Hasičskom a záchrannom zbore slovami „predseda krajského riaditeľstva Ha-sičského a záchranného zboru“,
 
v čl. 10 - v odseku 2 v treťom riadku za slová „volebné obdobia“ vložiť slová „týchto orgánov“,
 
             - v odseku 3 v časti vety na konci ustanovenia slovo „patria“ na-hradiť slovami „stávajú sa splatné“.
 
Bratislava 27. decembra 2001  
Vypracovala: T. Gottliebová
 
        Štefan  G r m a n 
         generálny riaditeľ
   sekcie vládnej legislatívy